Diari Oficial de la Generalitat Valenciana


Sumari del DOGV 3333, del 17-09-1998 (1998/7854)

DECRET 123/1998, d'1 de setembre, del Govern Valencià, pel qual es modifica la denominació del centre «Institut Valencià d'Educació Física» per «Facultat de Ciències de l'Activitat Física i l'Esport», de la Universitat de València-Estudi General.
------------------------------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1998/09/01/123/dof/vci/html**

### Dades del document

Número de DOGV
:   3333

Data del DOGV
:   17-09-1998

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1998/7854


Data del document
:   01-09-1998

Organisme emissor
:   Conselleria de Cultura, Educació i Ciència

Tipus de document
:   Decret

DECRET 123/1998, d'1 de setembre, del Govern Valencià, pel qual es modifica la denominació del centre «Institut Valencià d'Educació Física» per «Facultat de Ciències de l'Activitat Física i l'Esport», de la Universitat de València-Estudi General. [1998/7854]
  
Pel Decret 143/1997, d'1 d'abril, del Govern Valencià, s'integra l'Institut Valencià d'Educació Física en la Universitat de València-Estudi General.
  
La Universitat de València-Estudi General ha instruït l'expedient corresponent, davant la Conselleria de Cultura, Educació i Ciència, en què sol·licita l'aprovació de la modificació de centre universitari per transformació de la denominació de l'«Institut Valencià d'Educació Física» en «Facultat de Ciències de l'Activitat Física i l'Esport».
  
El Ple del Consell Social de la Universitat de València-Estudi General, en la reunió del 22 de desembre de 1997, aprovà la modificació de centre per canvi de denominació i la Comissió de Coordinació i Planificació del Consell d'Universitats, en la seua sessió de 7 de maig de 1998, emeté un informe favorable sobre la dita transformació.
  
El Consell Interuniversitari de la Comunitat Valenciana conegué la sol·licitud de la Universitat de València, tal com disposa, respecte a la creació, l'ampliació i la transformació de centres universitaris, l'article 5.2 de la Llei 3/1985, de 9 de març, de Coordinació Interuniversitària de la Comunitat Valenciana.
  
Per tot això, de conformitat amb el que disposa la Llei Orgànica 11/1983, de 25 d'agost, de Reforma Universitària, i el Reial Decret 557/1991, de 12 d'abril, sobre creació i reconeixement d'universitats i centres universitaris, a proposta del conseller de Cultura, Educació i Ciència i amb la deliberació prèvia del Govern Valencià, en la reunió del dia 1 de setembre de 1998,
  
DECRETE
  
Article únic
  
Autoritzar la modificació de centre universitari per canvi de denominació de l'«Institut Valencià d'Educació Física», situat a Cheste, per «Facultat de Ciències de l'Activitat Física i l'Esport», de la Universitat de València-Estudi General.
  
DISPOSICIÓ FINAL
  
Aquest decret entrarà en vigor l'endemà de la seua publicació en el Diari Oficial de la Generalitat Valenciana.
  
València, 1 de setembre de 1998
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura, Educació i Ciència,


Còpia Permalink ELI